གཞན་ཡང་བོད་གངས་ཅན་གྱི་འཛིན་མའི་ཁྱོན་མ་ལུས་པ་ན་ཆོས་འཆད་ཉན་གྱི་འབྲུག་སྟོང་ལྡིར་བའི་མཚན་ཉིད་སོགས་གཞུང་ཆེན་མོའི་བཤད་རྒྱུན་རྣམས་ཀྱང་ཇོ་བོའི་བཀའ་དྲིན་ལས་བྱུང་བ་སྟེ།དེའི་ཚུལ་ནི།བོད་འདིར་དབུ་ཚད་ཕར་ཕྱིན་སོགས་བྱམས་ཆོས་ཡོངས་སུ་རྫོགས་པའི་བདག་པོར་གྱུར་པ་ནི་རྔོག་ལོ་ཙཱ་བ་ཆེན་པོ་སློབ་མ་ཡང་སློབ་དང་བཅས་པ་ཡིན་པར་ཆོས་འབྱུང་ལོ་རྒྱུས་རྣམས་སུ་གསལ་བོར་ལན་གཅིག་མ་ཡིན་པར་བཀོད་ཡོད་པ་དང་།རྔོག་ལོ་ཙཱ་བ་ལེགས་པའི་ཤེས་རབ་ནི་ཇོ་བོ་རྗེའི་དངོས་སློབ་ཙམ་དུ་མ་ཟད་ཡེར་བ་ལྷ་རིར་གསང་ཆོས་བཀའ་གདམས་གླེགས་བམ་གནང་བའི་ཐུགས་ཀྱི་སྲས་པོ་གཅིག་ཀྱང་ཡིན།ཇོ་བོའི་བཀའ་བཞིན་གསང་ཕུ་དགོན་པ་འདེབས་པ་པོའང་ཡིན།